
Kora és középső bronzkori textildíszes kerámiákon lévő textildíszek makroszkópos tipológiai rendszerének kidolgozása

A Kárpát - medencében a kora és a középső bronzkor (Kr.e. 2200-1500) idején a kerámiák egy részének külső felületét ún. textildísszel látták el. Ez elsősorban a hatvani és a füzesabonyi kultúrák sajátossága, de szórványosan előfordul a velük szomszédos Vatya kultúra kerámia művességében is hazánk területén. Jelen dolgozatban Novaj–Földvár, Bükkábrány–Kálvária, Nagyrév–Zsidóhalom, Kakucs– Turján lelőhelyek textildíszes töredékeinek vizsgálatát vontam be.
Tanulmányom főbb céljai az alábbi pontokban foglalhatók össze:
1. A lenyomatok különböző struktúrái alapján azok makroszkópos csoportosítása.
2. A szövési technikák meghatározása az egyes csoportokhoz köthetően.
3. A lenyomatokat hagyó anyagok állati vagy növényi eredetű elemi szálainak azonosítása optikai mikroszkóp segítségével.
A főbb célokon túl, a további lehetséges kutatási irányokat is felvázolom.



